पंचतत्व संभालकर प्रकृति का सम्मान कर सकेंगे
चांद की रोशनी सबको नहीं मिलती, लेकिन रोशनी तो दीया भी देता है। चांद हमसे दूर है, पर कम से कम हम दीए से तो दूर न हो जाएं। अब इसी बात को प्रकृति से जोड़ें। प्रकृति के पंचतत्व बाहर दिखते हैं- पृथ्वी, जल, वायु,Pt. Vijayshankar Mehta's column - We will be able to respect nature by taking care of five elements
चांद की रोशनी सबको नहीं मिलती, लेकिन रोशनी तो दीया भी देता है। चांद हमसे दूर है, पर कम से कम हम दीए से तो दूर न हो जाएं। अब इसी बात को प्रकृति से जोड़ें। प्रकृति के पंचतत्व बाहर दिखते हैं- पृथ्वी, जल, वायु, अग्नि और आकाश। हमें इनका सम्मान करना चाहिए।
पर्यावरण दिवस जब पिछले दिनों मनाया गया, तो तमाशा किए जाने का डर भी सामने आ गया। बहुत सारे लोग तो पर्यावरण दिवस का मतलब ही सिर्फ पेड़ लगाना समझते हैं। जबकि प्रकृति हंसती है। नदियों का क्या होगा? नदियों के शुद्धिकरण के मामले में भी हमारी बुद्धि ठीक से काम नहीं करती।
हम यदि नदियों में गंदे पानी का जीरो डिस्चार्ज कर दें तो नदी बारिश में अपने जल को खुद रिचार्ज कर देती है। गंदा तो हम करते हैं। ध्यान अशुद्धिकरण पर दिया जाना चाहिए, लोग शुद्धिकरण का हल्ला मचाते हैं। जिस देश में कुछ अवतार तो केवल प्रकृति से जुड़कर हो गए, उस देश में हम प्रकृति को अभी भी नहीं समझ पा रहे।
चांद दूर है, पर दीए का उपयोग तो करें। और दीया यानी यही पंचतत्व हमारे शरीर के भीतर हैं। यदि हम अपने शरीर के पंचतत्वों को भी संभाल लें, तो हम बाहर की प्रकृति का सम्मान आसानी से कर सकेंगे।